Ritratt: Facebook - Michelle Obama .td_uid_2_6024c808ba3bb_rand.td-a-rec-img{text-align:left}.td_uid_2_6024c808ba3bb_rand.td-a-rec-img img{margin:0 auto 0 0} Bħala parti minn ftehim ma' Netflix li l-Eks President Barak Obama u martu għamlu ma' Netflix fl-2018, Michelle se tospita lil Waffles u Mochi, żewġ pupazzi ħbieb li jgħixu fl-Art tal-Ikel Iffriżat u joħolmu li jsiru koki. Madankollu minħabba li dak kollu li jagħmlu huwa magħmul mis-silġ, jirreklutaw lil Michelle, is-sid tas-supermarket lokali, biex tgħin fl-avventuri tagħhom. Waqt li jduru d-dinja bl-għajnuna ta' shopping trolley maġiku li jtir, il-ħbieb dalwaqt jitgħallmu aktar dwar is-sengħa tat-tisjir u l-ħajja tagħhom madwar id-dinja tieħu spinta 'l quddiem. Waqt li kienet titkellem dwar dan il-proġett Michelle qalet: 'Ma nistax inkun iktar eċċitata biex nissieħeb f'dan l-ispettaklu ferrieħi li jqanqal il-qalb, u sempliċement maġiku. Mhux qed ngħid dan biss minħabba x-shopping trolley li jtir! "Nixtieq biss li Waffles u Mochi kienu madwari meta uliedi l-bniet kienu qed jikbru, għax huwa t-tip ta' programm li jieħu pjaċir jarawh flimkien bħala familja u jagħti lill-ġenituri s-serħan tal-moħħ biex ikunu jafu li ċ-ċkejknin tagħhom qed jitgħallmu xi ħaġa ukoll." Waffles u Mochi bħalissa daħlu jgħinu fil-proġett Partnership for a Healthier Amerika biex iħeġġu lit-tfal jiżviluppaw użanzi tajbin fejn jidħol l-ikel u jgħinu lil familji jkollhom aċċess għal ingredjenti friski biex isajru d-dar flimkien. Aqra: 7 produzzjonijiet għal Netflix mill-koppja Obama Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6024c808ba691_rand.td-a-rec-img{text-align:left}.td_uid_3_6024c808ba691_rand.td-a-rec-img img{margin:0 auto 0 0}